 soh
                                         udskrift
                                              af
                          sø- & handelsrettens dombog
                                        ____________
                                         kendelse
afsagt den 25. marts 2015.
b-83-14
s aps under konkurs
(advokat michael serring)
mod
x
(advokat julian rosencrone von benzon e.o.)
indledning
denne sag drejer sig om konkurskarantæne i tilknytning til behandling af konkursboet s
aps.
selskabet er ifølge en fuldstændig rapport fra erhvervsstyrelsen stiftet den 17. januar 2005 af
p1 med en selskabskapital på 125.000 kr., der blev indbetalt kontant til kurs 100. selskabet
havde regnskabsår fra 1. juli til 30. juni, og første regnskabsperiode løb fra den 17. januar
                                               -2-
2005 til den 30. juni 2006. selskabets formål var at udøve transportvirksomhed og dermed
beslægtet aktivitet. selskabet blev den 30. august 2012 registreret på adressen: ….. hvidovre.
p1 blev ifølge samme rapport fra stiftelsen registreret som direktør og kunne i denne egen-
skab tegne selskabet. den 26. juni 2013 fratrådte han, og samme dag blev p2 registreret som
ny direktør, hvilket han var frem til den 1. oktober samme år, hvor x blev registreret som
indtrådt i direktionen som ”adm. dir”. som adresse er anført: ”….. valby.” han har ifølge sit
sundhedskort bopæl på adressen: ….. aarhus v. ifølge samme rapport er han den 1. novem-
ber 2013 registreret som udtrådt af direktionen, og fra samme dag er p3 registreret som ny
direktør. ind- og udtrædelsen af direktionen for så vidt angår x er ifølge erhvervsstyrelsens
rapport sket henholdsvis den 31. oktober 2013 og 10. januar 2014.
den … 2014 blev selskabet taget under konkursbehandling på grundlag af en lønmodtager-
begæring modtaget den 2. maj 2014, og i forbindelse med afsigelse af konkursdekretet blev
advokat michael serring udpeget som kurator.
skifteretten har den 21. oktober 2014 taget kurators indstilling om at indlede konkurskaran-
tæne mod x til følge.
der er endvidere indledt konkurskarantænesag mod p1, p2 og p3. disse sager behandles
særskilt.
påstande
kurator har i et processkrift af 5. november 2014 nedlagt påstand om, at x pålægges kon-
kurskarantæne i tre år.
x har påstået frifindelse, subsidiært at konkurskarantæne pålægges for en kortere periode
end 3 år.
oplysninger i sagen
det fremgår af en ”anpartsoverdragelsesaftale” af 1. juli 2013, at p1 med virkning fra samme
dag overdrog kapitalandele for nominelt 50.000 kr. i s aps til p2.
det hedder om de regnskabs- og bogføringsmæssige forhold i selskabet i kurators påstands-
dokument bl.a.:
                                                     -3-
      ”… det har ikke været muligt at få adgang til selskabets eventuelle bogføring og tilhø-
      rende bogføringsmateriale (underliggende bilag).
      en medarbejder har på vegne p1 oplyst, at selskabets bogføringsmateriale blev videregivet
      til p2 i forbindelse med overdragelsen af anparterne.
      via det internetbaserede bogføringssystem, e-conomic, har det alene været muligt at få
      adgang til, hvad der lader til at være udstedte fakturaer i perioden fra 4. november 2013
      til 3. januar 2014.
      fra skat er modtaget kopi af en række fakturaer (hvoraf hovedparten tilsyneladende er
      udstedt i et andet (ukendt) bogføringssystem end e-conomic).
      fra skat er modtaget kopi af købsfakturaer fra udenlandske leverandører, der har leveret
      mobiltelefoner m.v. og fødevarer (kyllingebryster m.v.) til s aps.
      materialet udgør ikke på nogen måde komplet bogføringsmateriale. …”
selskabet aflagde på den ordinære generalforsamling den 31. juli 2013 årsrapport for 1. juli
2012 til 30. juni 2013. rapporten er underskrevet af p2 i egenskab af direktør og er tillige for-
synet med erklæringer fra registreret revisor .. fra revisionsfirmaet …
det fremgår af årsrapporten, at selskabet benyttede ”arbejdernes landsbank” som bankfor-
bindelse, og selskabets direktør p2 har i ledelsespåtegningen anført, at
      ”… det er min opfattelse, at årsregnskabet giver et retvisende billede af selskabets aktiver,
      passiver og finansielle stilling pr. 30. juni 2013 samt af resultatet af selskabets aktiviteter
      for regnskabsåret …”
selskabets revisor har i sin erklæring tiltrådt dette.
ifølge årsrapporten androg selskabets anlægsaktiver 283.581 kr. og omsætningsaktiverne
1.527.599 kr., der bestod af henholdsvis tilgodehavender fra salg og tjenesteydelser med
1.215.154 kr. og likvide beholdninger på 312.445 kr. den langfristede gæld i form af skyldig
selskabsskat var opgjort til 210.000 kr., mens den kortfristede gæld var opgjort til 299.560 kr.
egenkapitalen androg 1.301.620 kr. årets resultat androg 632.459 kr.
ifølge en kontoudskrift fra arbejdernes landsbank a/s havde selskabet et indestående den
30. juni 2013 på 19.749,63 kr. det fremgår, at der efterfølgende er foretaget en række indbeta-
                                                   -4-
linger på kontoen, ligesom der har været en række andre bevægelser. de samlede kundeind-
betalinger androg ca. 343.000 kr. det fremgår af en r 75-udskrift fra skat, at der tillige har
været en yderligere konto tilhørende selskabet, og ifølge en kontoudskrift fra arbejdernes
landsbank a/s havde denne et indestående pr. 28. juni 2013 på 98,44 kr. der har været en
række kundeindbetalinger på ca. 22.000 kr.
det fremgår af en skattekonto for s aps, der er udarbejdet af skat, at der har været en sti-
gende restance i perioden fra den 10. april 2013 til 27. august 2014 i form af navnlig a-skat,
am-bidrag og moms stigende fra 43.370 kr. til 860.344,11 kr. det fremgår endvidere af kon-
tooversigten, at de samlede restancer pr. 10. juni 2013 androg 75.836 kr., og at der pr. 8. juli
2013 blev registreret en efterangivelse af moms på 240.568 kr. ifølge skats endelige anmel-
delse i konkursboet er fordringen samlet opgjort til 888.291 kr.
det hedder herefter i kurators påstandsdokument:
      ”… er ikke registreret revisor. på tidspunktet for påtegningen på årsrapporten fandtes ik-
      ke et selskab med navnet “…”. i hvert fald to selskaber har i perioder i løbet af 2012, 2013
      og 2014 anvendt navnet “…”, men ingen af disse selskaber har reelt drevet revisionsvirk-
      somhed (som statsautoriseret eller registreret revisionsvirksomhed).
      … til trods for egenkapitalens angivelige størrelse blev anparterne i s aps overdraget for
      kr. 50.000.
      årsrapporten pr. 30. juni 2013 er ikke retvisende.
      på basis af årsrapporten pr. 30. juni 2013 fremstår selskabets økonomi særdeles “sund”
      med en egenkapital på ca. kr. 1.300.000, baseret på gældsposter for alene ca. kr. 510.000,
      anlægsaktiver for ca. kr. 284.000 og omsætningsaktiver for ca. kr. 1.527.000. af gældspo-
      sterne angik kr. 210.000 selskabsskat foranlediget af selskabets tilsyneladende overskud
      pr. 30. juni 2013, mens ca. kr. 300.000 alene var beskrevet som “anden gæld”. omsæt-
      ningsaktiverne var angivet til at bestå af kundetilgodehavender (“tilgodehavender fra salg
      og tjenesteydelser”) for ca. kr. 1.215.000 og “likvide beholdninger” for ca. kr. 312.000.
      for så vidt angår likvide beholdninger var der på selskabets bankkonti (i arbejdernes
      landsbank) alene indeståender pr. 30. juni 2013 for ca. kr. 20.000. der er en difference på
      ca. kr. 290.000.
      for så vidt angår kundetilgodehavender er der efter 30. juni 2013 indbetalinger på sel-
      skabets konti i arbejdernes landsbank for i alt ca. kr. 365.000, som lader til at være ind-
      betalinger fra kunder. der er en difference på ca. kr. 850.000 i forhold til det oplyste i års-
      rapporten. der er ikke grundlag for at bedømme, om differencen skyldes urigtige oplys-
                                                       -5-
       ninger i årsrapporten, manglende indbetaling af tilgodehavenderne i større omfang (hvil-
       ket forekommer usandsynligt) eller indbetaling af kundetilgodehavenderne andre steder
       end på selskabets bankkonti (eller en kombination heraf). det er nærliggende, at i hvert
       fald en stor del af differencen kan henføres til urigtige oplysninger i årsrapporten.
       selskabets tilsyneladende “sunde” økonomi og gode likviditet pr. 30. juni 2013 er i mod-
       strid med, at selskabet siden starten af 2013 var i restance med betaling af a-skat, moms
       mv.
       i hvert fald siden april 2013 har selskabet været i restance med betaling af a-skat og am-
       bidrag, som pr. 30. juni 2013 udgjorde i hvert fald ca. kr. 75.000.
       på grundlag af en efterangivelse af moms (for flere perioder) var selskabet primo juli 2013
       i restance med moms for ca. kr. 240.000.
       ved konkursbehandlingens start blev der fra skat anmeldt et krav på ca. kr. 888.000,
       som primært bestod i skyldig moms med ca. kr. 283.000, skyldig a-skat og am-bidrag
       med ca. kr. 241.000 og selskabsskat med ca. kr. 263.000. der er efterfølgende anmeldt et
       yderligere krav på ca. kr. 2,2 mio. som følge af forhøjelse af selskabets momstilsvar.
       bankforhold
       s aps har haft bankengagement med arbejdernes landsbank og (i perioden fra 30. okto-
       ber 2013 til 29. januar 2014) med brfkredit bank.
       selskabets konti i arbejdernes landsbank blev primært anvendt, mens p1 var direktør for
       og ejer af selskabet.
       efter p1 overdrog anparterne i s aps til p2, faldt aktiviteten på selskabets konti i arbej-
       dernes landsbank. arbejdernes landsbank har oplyst, at p1 også personligt er kunde hos
       arbejdernes landsbank, og at driften i s aps ikke er foregået via konti i arbejdernes
       landsbank efter p1’s ejertid.
       på den ene at selskabets konti i arbejdernes landsbank var der pr. 1. juli 2013 et indestå-
       ende på ca. kr. 19.750. på den anden konto var der kun et ubetydeligt indestående. mid-
       lerne (indeståendet og de efterfølgende indbetalinger på selskabets konti) er ikke overført
       til selskabet, men lader til for en stor del at være anvendt til dækning af selskabets forplig-
       telser. uden bogføring og underliggende bilag er det dog ikke muligt at afgøre, hvad der
       måtte være virksomhedsrelevante forhold, og hvad der er uvedkommende for selskabet,
       herunder hvad der eventuelt er af privat karakter. …”
om den omtalte forhøjelse af momstilsvaret på ca. 2,2 mio. kr. hedder det i en afgørelse fra
skat fra den 15. september 2014 vedrørende november og december 2013 og januar 2014
bl.a.:
       ”… resultatet er, at selskabet skal betale 2.211.603 kr. mere i moms. …
                                             -6-
virksomheden blev momsregistreret med virkning fra den 17. januar 2005 og har i 2013
skullet angive og betale moms månedsvis som følge af kreditbegrænsning.
selskabets momsregistrering er inddraget af skat den 18. februar 2014.
virksomheden er endvidere registreret som indeholdelsespligtig med virkning fra 31. ja-
nuar 2005. …
s aps har ikke indsendt momsangivelser for november 2013, december 2013 og januar
2014.
skat har den 6. januar 2014 indkaldt regnskabsmateriale for oktober og november 2013
med frist den 21. januar 2014.
s aps har ikke besvaret indkaldelsen.
skat har efterfølgende modtaget kontoudtog for selskabets konto i brfkredit bank samt
oplysninger fra en række leverandører og kunder.
skat har konstateret, at der har været betydelig aktivitet i disse perioder, bl.a. på bag-
grund af kontoudtoget fra brf kredit bank. …
der er indbetalt 11.654.970,32 kr. i perioden 30. oktober 2013 til 29. januar 2014 og til-
svarende beløb er udbetalt i perioden.
skats analyse af bevægelserne på kontoen kan kategoriseres således.
indbetalinger:
                                                        beløb
indbetalinger fra danske kunder                         11.602.699,66
tilbageførsel af udbetalinger til danske leverand.          52.270,66
i alt                                                   11.654.970,32
udbetalinger:
                                                        beløb
udbetalinger til udenlandske leverandører               11.129.606,$6
udbetalinger til danske leverandører                       524.937,46
gebyrer o. lign                                                426,00
i alt                                                   11.654.970,32
som det fremgår, har skats gennemgang af ind- og udbetalingerne på kontoen vist, at
indbetalingerne i hovedsagen knytter sig momspligtige aktiviteter i danmark, mens udbe-
talingerne primært er sket til udenlandske leverandører. der ses kun i meget beskedent
omfang at være foretaget udbetalinger til danske leverandører.
                                                    -7-
      aktiviteten har i kontrolperioden både omfattet engroshandel af mobiltelefoner og engros-
      handel med fødevarer. …
      s aps har overvejende indkøbt mobiltelefonerne hos tyske leverandører …
      vi forhøjer jeres momstilsvar med 2.211.603 kr. …
      opgørelsen er foretaget på grundlag af pengestrømmene på jeres bankkonto. …
      salgsmomsen er opgjort til 2.300.901 kr. beløbet er opgjort på grundlag af indbetalinger-
      ne på jeres bankkonto, …
      eu momsen er opgjort til 2.768.575 kr.,…
      købsmomsen er opgjort til 2.857.273 kr., …
      det skønsmæssige tilsvar i relation til jeres aktiviteter i november og december 2013 samt
      januar 2014 kan således opgøres til i alt 2.211.603 kr., hvilket også svarer til den foreslå-
      ede forhøjelse, idet i ikke har angivet moms for disse perioder og de foreløbige fastsættelser
      alle er på 0 kr.
      salgsmoms                         2.300.901 kr.
      + erhvervelsesmoms                2.768.575 kr.
      - købsmoms                        2.857.873 kr.
      = momstilsvar                     2.211.603 kr.
      - angivet moms …                          0 kr.
      momsforhøjelse                    2.211.603 kr.
      …”
selskabet havde ifølge en r 75-meddelelse fra skat tillige en konto i brfkredit, og det
fremgår af en kontoudskrift fra dette institut, at der var en række bevægelser i perioden 30.
oktober 2013 og frem til 29. januar 2014, hvor kontoen blev ophævet. brfkredit har i en e-
mail af 3. oktober 2014 oplyst, at der har været oprettet to fuldmagtshavere henholdsvis p2
og x. i tilknytning til kontoen var der oprettet brugeraftaler for de pågældende vedrørende
netbank og nemkonto, og det fremgår af oprettelsesblanketterne, at der ”skal ske legitimati-
on ved kopi af pas eller kørekort samt sundhedskort.” brugeraftalerne er efter det oplyste
underskrevet den 7. oktober 2013 af p2.
kurator har herom i sit påstandsdokument anført:
                                                    -8-
      ”… brfkredit bank har oplyst, at x og p2 havde fuldmagt til at disponere over bankkon-
      toen, og at det formentlig er xs netbank-aftale, der har været anvendt til at udføre dispo-
      sitioner på kontoen.
      på kontoen i brfkredit bank er en række indbetalinger af forholdsvis store beløb fra for-
      modede kunder. hovedparten af de indgåede forholdsvist store beløb er umiddelbart efter
      indbetalingen anvendt til betaling af, hvad der må antages at være fakturaer for stort set
      samme beløb, udelukkende eller primært fra udenlandske leverandører. da s aps’ salg
      skete til danske kunder, skulle salget pålægges 25 % moms. da indbetalingerne på konto-
      en indeholder dansk salgsmoms, mens udbetalingerne til udenlandske leverandører ikke
      indeholdt moms, er der heri en indikation af, at videresalget af store varepartier skete med
      væsentlige tab.
      fra kontoen i brfkredit bank er der kun i mindre omfang betalt andre kreditorer end le-
      verandørerne af mobiltelefoner m.v. og fødevarer. disse øvrige leverandører har anmeldt
      store krav i konkursboet. betalingerne må antages at være foretaget som “startbetalinger”
      for at tilskynde leverandørerne til at levere yderligere varer på kredit. …”
om besvigelse af kreditorer hedder det i kurators påstandsdokument bl.a.:
      ”… der er anmeldt krav i konkursboet fra kreditorer for ca. kr. 9,2 mio. heraf udgør
      skat’s krav ca. kr. 3,1 mio.
      bortset fra en del af skat’s krav er stort set alle krav stiftet siden oktober 2013 og angår
      køb i større mængder af fx benzin og diesel, mobiltelefoner, ipads og bærbare computere
      mv., frimærker og kuverter, affaldssække, banderolefilm og folie mv., skiundertøj, bleer,
      chokolade, soveposer, beton mv. der er i mindre omfang købt varer, der kunne være med-
      gået til privat forbrug, fx indkøb af én vaskemaskine, et køle-/fryseskab og møbler fra
      ikea.
      selskabet har leaset tre biler, en vw cc tdi 140 2,0, en bmw 520d touring og en
      bmw 520d sedan. …”
det fremgår af en leasingaftale af 11. november 2013 (bilag 33), at selskabet med forventet le-
vering den 5. november 2013 fik overladt brugsretten til et køretøj af mærket fabriksny vw
cc tdi 140 2,0, 4-dørs. den samlede leasingafgift androg 8.628,33 kr. med tillæg af moms.
aftalen er på selskabets vegne forsynet med en underskrift i form af blokbogstaver, og hvor
der står: ”xa”. dokumentet er endvidere forsynet med underskrifter af to vitterlighedsvidner
henholdsvis it-ansvarlig p5 og arkitekt p6. kurator har i sit påstandsdokument herom nær-
mere oplyst:
      ”… bilens skattemæssige værdi var 528.453. leasinggiver har anmeldt et krav på ca. kr.
      477.000. som vitterlighedsvidner underskrev angiveligt “p5, it-ansvarlig”, og “p6, arki-
                                                      -9-
       tekt”. navnene er håndskrevet, med ensartet håndskrift. bilen er, så vidt vides, endnu ik-
       ke tilbageleveret til leasinggiver, og der er ingen oplysninger om/indikationer for, hvor bi-
       len befinder sig. …”
kurator har under hovedforhandlingen oplyst, at det ikke har været muligt at finde de på-
gældende vidner, og at disse formentlig ikke eksisterer.
der foreligger endvidere en leasingaftale af 12. december 2013 (bilag 34) vedrørende en
bmw 520d touring. den samlede leasingafgift mv. inklusiv moms androg 10.702 kr. aftalen
er på selskabets vegne underskrevet af ”xa” (blokbogstaver) og er ligeledes forsynet med
underskrift fra de ovennævnte vitterlighedsvidner, dog er ”p5” ændret til ”p5a”. i et ikke da-
teret bilag og ikke dateret tillæg til aftalen er der ligeledes en underskrift, hvor der oven i sel-
skabets stempel står anført ”xa” med blokbogstaver. det hedder nærmere herom i kurators
påstandsdokument bl.a.:
       ”… leasinggiver har anmeldt et krav på ca. kr. 359.000. på leasing aftalen er anført, som
       en art vitterlighedsvidner, navnene “p5a” og “p7”, med ensartet håndskrift. personernes
       angivelige cpr-nr. er anført sammen med deres respektive adresser. ved opslag i cpr-
       registeret eksisterer “p5a” og ”p7” ikke. håndskriften lader til at være den samme som
       vitterlighedsvidnerne på den ovennævnte leasingaftale. bilen er fundet efterladt og fjernet
       af politiet 12. januar 2015. …”
der foreligger endelig en leasingaftale af 14. januar 2014 (bilag 35), hvorved selskabet over-
tog brugsretten til en bmw 520d sedan. leasingafgiften mv. androg inklusiv moms 10.504
kr. aftalen er på selskabets vegne forsynet med en underskrift i form af blokbogstaver, og
hvor der står: ”xa”. dokumentet er endvidere to andre steder forsynet med en tilsvarende
underskrift. det hedder herom i kurators påstandsdokument:
       ”… bilen blev returneret pr. 3. april 2014. leasinggiver har anmeldt et krav på ca. kr.
       354.000 …”
af et ikke-dateret dokument fra s aps, og som formentlig er udstedt i forbindelse med af-
hentning af et af de ovennævnte køretøjer, fremgår, at dette er forsynet med blokbogstaverne
”xa”. det hedder i maskinskrift bl.a.:
       ”mit navn er x. jeg er direktør i s aps …
       jeg giver hermed min fuld tilladelse til min medarbejder p8 til at hente bilen. …”
skat, motor, har i en e-mail af 3. september 2014 oplyst, at s aps var registreret som bru-
ger af tre personbiler og registreret som ejer og bruger af en påhængsvogn og en varebil.
                                                     - 10 -
sidstnævnte var registreret i perioden 16. oktober 2012 til 5. november 2013. det hedder her-
efter i e-mailen:
       ”… motorcenter 9 har på baggrund af s aps cvr-nummer … konstateret, at selskabet
       ikke ses at være registreret som ejer eller bruger af yderligere køretøjer indenfor de seneste
       12 måneder, hvilket dog ikke udelukker, at dette kan være tilfældet, da registeret endnu
       ikke er fuldt udbygget …”
af en r 75-meddelelse fra skat fremgår endvidere, at selskabet bl.a. var registreret som
bruger af en volkswagen cc og en bmw 5-serie med tilgang henholdsvis den 15. november
2013 og 19. december 2013. der er endvidere registreret en volkswagen transporter med til-
gang den 15. oktober 2012 og afgang den 5. november 2013.
om andre krav hedder det i kurators påstandsdokument:
       ”… udover en del af skat’s krav er der kun anmeldt ét (væsentligt) krav mod selskabet,
       der hidrører fra før 1. juli 2013. kravet udspringer af en lejekontrakt, hvor selskabet hav-
       de adresse fra 2006 til 2012 …”
kurator har i påstandsdokumentet redegjort nærmere for selskabets udestående tilgodeha-
vender. det hedder herom bl.a.:
       ”… ved gennemgang af fakturaer udstedt i perioden fra 4. november 2013 til 3. januar
       2014, som fremgik at bogføringssystemet, og sammenhold med udskriften af selskabets
       konto i brfkredit bank, lader der til at være ubetalte fakturaer for op mod ca. kr. 7,1 mio.
       kr. det har ikke hidtil været muligt at opnå betaling af disse fakturaer.
       der lader til at være ubetalte fakturaer for i alt ca. kr. 4,6 mio. i forhold til selskab2 a/s.
       derudover er der via selskabets konto i brfkredit bank betalt ca. kr. 2,9 mio. kr. fra sel-
       skab2 a/s til dækning af andre fakturaer.
       siden januar 2010 har p2 været direktør og bestyrelsesmedlem for selskab2 a/s.
       der lader til at være ubetalte fakturaer for i alt ca. kr. 1,8 mio. i forhold til selskab3 aps.
       der er via selskabets konto i brfkredit bank betalt ca. kr. 346.000 fra selskab3 aps til
       dækning af andre fakturaer.
       selskab3 aps er begæret tvangsopløst som følge af manglende årsrapport for 2013 og ta-
       get under konkursbehandling. selskab3 aps har tidligere haft adresse ….. hvidovre
       (samme adresse som selskab2 a/s). årsrapporten for 2012 angiver ikke nogen drift for
       selskabet og angiver som eneste aktiv “andre tilgodehavender” på kr. 125.000, hvilket
       formentlig er en eufemisme for et anpartshaverlån.
                                                    - 11 -
      der lader til at være ubetalte fakturaer for ca. kr. 0,6 mio. i forhold til selskab4 aps.
      derudover lader der til via selskabets konto i brfkredit bank at være betalt ca. kr. 3 mio.
      fra selskab4 aps til dækning af andre fakturaer.
      selskab4 aps har fremsat indsigelse overfor konkursboets krav om betaling, med begrun-
      delse i at alle fakturaer fra s aps angiveligt skulle være betalt, og at der er sket forudbeta-
      linger til transportører som følge af, at disse har tilbageholdt varer. der er dog ikke frem-
      kommet nogen dokumentation herfor.
      direktøren for selskab4 aps, p9, er gift med p10, som i en kort periode (27. oktober 2013
      - 9. november 2013) har været direktør for selskab5 aps, … den efterfølgende (og sidste)
      direktør for selskab5 aps var p3, som også var den sidste direktør for s aps. selskab5
      aps er (på grundlag af en begæring om tvangsopløsning og efter en kortvarig periode
      under likvidation) under konkursbehandling.
      det er i bedste fald uforsigtigt, at der er betydelige udeståender på denne måde. betydeli-
      ge tilgodehavender hos skyldnere, hvor der er forholdsvis nær forbindelse med selskabets
      ledelse, indikerer bevidst overførsel af midler til andre (til skade for selskabets kreditorer).
      …”
ifølge en fuldstændig rapport fra erhvervsstyrelsen for selskab2 er dette selskab registreret
som stiftet den 1. august 2008 og fra den 19. november 2012 på adressen: ….. hvidovre. p2
har siden stiftelsen været registreret som bestyrelsesformand og fra 18. januar 2010 tillige
som direktør for selskabet.
selskab3 aps er ifølge en fuldstændig rapport fra erhvervsstyrelsen stiftet den 14. maj 2012
og har i perioden fra den 5. december 2012 til den 3. oktober 2013 haft adressen: ….. hvidov-
re, hvorefter selskabet frem til den 6. oktober 2014, hvor erhvervsstyrelsen traf beslutning
om tvangsopløsning af selskabet, havde adressen: … ringsted.
selskab4 aps er ifølge en fuldstændig rapport fra erhvervsstyrelsen stiftet den 2. oktober
2013, og som direktør er registreret p9, … kokkedal.
endelig er selskab6 aps ifølge en fuldstændig rapport fra erhvervsstyrelsen stiftet den 16.
december 2012. den 21. august 2014 traf styrelsen beslutning om tvangsopløsning af selska-
bet, og den 10. oktober 2014 blev selskabet taget under konkursbehandling. om ledelsen i
dette selskab fremgår bl.a., at p10, … kokkedal var registreret som indtrådt i direktionen den
                                                    - 12 -
27. oktober 2013 og udtrådt igen den 9. november samme år, hvor p3 blev registreret som di-
rektør.
advokat julian rosencrone von benzon har i et svarskrift om xs personlige forhold oplyst:
       ”… x kom til danmark fra marokko i 1989, og blev kort efter sin indrejse ansat som bus-
       chauffør. i 2003 blev x udsat for et groft overfald i tjenesten. overfaldet gjorde x uar-
       bejdsdygtig i en lang periode, hvor x havde fysiske og psykiske traumer.
       x var på sygedagpenge og senere på social sikring. da x var klar til igen at kunne bestri-
       de en delvis ansættelse søgte x forskellige jobs. på grund af overfaldet ønskede x ikke igen
       at beskæftige sig med offentlig transport, men var kvalificeret indenfor transportbran-
       chen. det var i den forbindelse, at en bekendt anbefalede ham selskab 7 aps.
       x søgte job hos selskab 7 som chauffør. selskab 7 — så vidt x blev orienteret — beskæfti-
       gede sig med transport med bla. frostvarer.
       x erindrer sig ikke navnet på den pågældende person, som han drøftede ansættelsen med.
       de blev enige om, at x skulle ansættes så snart han returnerede fra et ophold i tyrkiet.
       det blev ikke aftalt at x skulle indtræde som direktør i selskabet. x har heller ikke den
       nødvendige kendskab til branchen eller ledelseserfaring til at kunne indtræde som ansvar-
       lig i et ledelsesorgan.
       x blev anmodet om at udlevere kopi af sit pas mv. med henblik på at udfærdige
       ansættelsesaftalen. herefter tog x til tyrkiet fra den 10. september 2013 til den 15. fe-
       bruar 2014. …”
ifølge xs pas, der er udstedt den 6. august 2013, er han ifølge stempler indrejst i tyrkiet den
10. september 2013 og udrejst den 15. februar 2014. (det originale pas har været forevist i ret-
ten). passet er forsynet med hans underskrift, der er skrevet med blokbogstaver. der er ind-
sat et komma mellem for- og efternavn.
i forbindelse med kurators behandling af sagen anmodede han erhvervsstyrelsen om at op-
lyse, hvilken digital signatur, nemid eller tastselv-kode, som blev brugt ved registreringen
af x den 31. oktober 2013. erhvervsstyrelsen har i en e-mail af 21. januar 2015 (bilag 48) til
kurator besvaret henvendelsen således:
       ”… jeg kan … bekræfte, at x er anmelder af registreringen, da det er hans personlige
       signatur registreringen er foretaget med.
                                                  - 13 -
      gebyret for registreringen er sendt til x adresse, x, ….. valby.
      han har ikke betalt gebyret. …”
af en udskrift af elektronisk anmeldelsesblanket hos erhvervsstyrelsen fremgår, at ”x …..
valby” den 31. oktober 2013 er anført som anmelder i forhold til selskabet s aps. som mail-
adresse er angivet: ”mail@selskab7.dk”. der er endvidere dokumenteret en ”dokumentsigna-
tur” vedrørende en registrering foretaget den 31. oktober 2013 angående s aps og med an-
givelse af en længere signatur (kode) bestående af en række store og små bogstaver, tal samt
tegn.
advokat julian rosencrone von benzon har i en duplik i tilknytning hertil oplyst:
      ”… en digital underskrift adskiller sig fra nem-id ved det, at signaturen bestilles af virk-
      somhedens administrator. når signaturen er bestilt fremsendes koden til virksomheden.
      …
      efter at have logget ind som administrator kan der oprettes medarbejdere. …”
forklaringer
x har forklaret, at han oprindelig stammer fra marokko. han kom til danmark i slutningen
af 1989. han kunne ikke afslutte sin uddannelse i danmark, da denne ikke kunne tages her i
landet. han skulle derfor oprindeligt rejse tilbage til marokko. han blev forinden gift med en
dansk statsborger, og parret besluttede at blive i danmark. han begyndte at arbejde med
istandsættelse af brugt el-udstyr såsom vaskemaskine m.m. med henblik på videresalg. her-
efter besluttede han at uddanne sig til automekaniker og blev udlært i 1996. han arbejdede
som automekaniker i en periode, men han blev træt af jobbet og solgte sin forretningen for
herefter at blive postbud. han kunne heller ikke lide jobbet som postbud, hvorfor han i 1999
blev buschauffør. han blev en fredag aften i 2001-2002 overfaldet, mens han var på arbejde.
det har medført, at han på grund af psykiske problemer ikke længere er i stand til at arbejde
som buschauffør. han forsøgte dog forgæves at komme i gang med at arbejde igen. han fik i
en periode på et år sygedagpenge. han har ikke søgt eller modtaget erstatning for en even-
tuel arbejdsskade i forbindelse med overfaldet. han har været arbejdsløs siden 2001. det har
været en svær periode, fordi han ikke havde nogen indkomst. han forsøgte derfor at finde
arbejde, herunder som tolk på grund af hans kendskab til fransk, indisk og arabisk. i august
                                                - 14 -
2013 var han i københavn, da en af hans bekendte, der hedder p11, havde fortalt ham, at han
kunne komme til jobsamtale hos s aps. stillingen var ikke slået op. han havde ingen ind-
tægter, og derfor var han villig til at tage et job i københavn, selvom han boede i aarhus.
samtalen foregik i et industrikvarter i hvidovre. samtalen var med en mand af mellemøstlig
udseende, der hed p12. han kendte ikke den pågældende. p12 spurgte efter hans kvalifikati-
oner. de drøftede xs kvalifikationer, og p12 oplyste, at selskabet godt kunne bruge ham både
som chauffør og som mekaniker. han har ikke ret til at føre lastbil. p12 bad om kopi af hans
pas, kørekort og sygesikringskort, hvilket han udleverede. det var meningen, at selskabet
skulle kontakte ham med henblik på ansættelse. han hørte dog aldrig fra selskabet.
p2 deltog ikke i jobsamtalen. han har måske set p2 i en anden sammenhæng. han kan dog
ikke ud fra et forevist billede i retten med sikkerhed sige, om han kender p2 – ejeren af s
aps.
han rejste den 10. september til tyrkiet, og kom tilbage til danmark den 15. februar 2014.
han ville gerne opholde sig et varmere sted. da han ikke havde noget job i danmark, beslut-
tede han sig for at tage til tyrkiet. han rejste til istanbul og herefter rundt i landet. han kan
ikke tale tyrkisk. der havde i to år verseret en sag med aarhus kommune vedrørende kon-
tanthjælp, som han fik medhold i. han modtog derfor et beløb på 180.000 kr., som han leve-
de for i tyrkiet.
han kender ikke til leasingaftalerne, og han har ikke underskrevet disse. der er også stor
forskel på hans underskrift i passet og underskrifterne på leasingaftalerne. der manglede et
komma mellem hans fornavn og efternavn. bogstaverne * og * i leasingaftalernes underskrif-
ter ligner heller ikke hans skrift. han er også meget bevist om sit brug af små og store bog-
staver, og der synes således at være forskel på størrelsen af det benyttede ”*” i hans fornavn.
han ville aldrig bruge begge dele, som efter hans opfattelse er tilfældet i de underskrevne af-
taler.
han ved ikke, hvad digital signatur er, og har heller aldrig bestilt en digital signatur. han
har heller ikke på noget tidspunkt registreret sig som direktør i selskabet.
                                                    - 15 -
han er heller ikke i besiddelse af brændstof, computere, biler eller fødevarer, der ifølge sa-
gens oplysninger er indkøbt af selskabet.
efter sin hjemkomst fra tyrkiet i marts 2014 modtog han via politiet besked om, at han skulle
møde i retten og samtidig erfarede han, at dette var i egenskab af direktør for s aps. han
kontaktede retten og orienterede denne om, at han ikke var direktør i selskabet. det var der-
for først i marts 2014, at han blev bekendt med, at han var registreret som direktør for sel-
skabet.
synspunkter
parterne har i det væsentlige procederet i overensstemmelse med de fremlagte påstandsdo-
kumenter.
kurator har i sit påstandsdokument til støtte for påstanden gjort gældende:
      ”… at x har varetaget forretningsførelsen af s aps groft uforsvarligt ved, at
      • der ikke foreligger bogføring og underliggende bilagsmateriale for selskabet,
      • årsrapporten for 2012/2013 må betragtes som urigtig og ufuldstændig, hvilket i hvert
          fald p2 må have været bekendt med, og som ikke er korrigeret af x, uanset at han må
          eller burde have været bekendt med uoverensstemmelser mellem årsrapporten og de
          faktiske forhold,
      • der ikke er angivet, opgjort og betalt moms overfor skat af selskabets aktiviteter i pe-
          rioden siden i hvert fald 1. oktober 2013,
      • selskabet har medvirket til momssvig som led i en “momskarrusel”, hvorved statskas-
          sen har lidt væsentlige tab,
      • der i efteråret 2013 og starten af 2014 er pådraget gæld overfor kreditorer (leverandø-
          rer m.fl.), uden at selskabet på noget tidspunkt kan antages at have været i stand til og
          haft intention om at opfylde forpligtelserne (kreditbedrageri),
      • der er solgt varer for betydelige beløb til selskaber med tilknytning til selskabets ledel-
          se, uden at s aps har modtaget vederlag herfor, og uden at der er sket rimelig sikring
          af de herved opståede tilgodehavender,
      • selskabet har leaset biler uden at være i stand til at betale leasingydelser, hvilket må
          have været aftaleunderskriveren og/eller brugerne af de leasede biler bekendt,
      • der er givet urigtige oplysninger i forbindelse med indgåelse af leasingaftalerne, og
      • leasede biler ikke er tilbageleveret til leasinggivere, hvorved de pågældende leasinggi-
          vere er påført yderligere tab.
                                             - 16 -
x må på den baggrund anses for uegnet til at deltage i ledelsen af en erhvervsvirksomhed.
xs hverv som direktør for s aps
x har ikke bestridt, at der foreligger forhold som anført ovenfor, og at sådanne forhold
udgør groft uforsvarlig forretningsførelse.
x har derimod gjort gældende, at han ikke har påtaget sig hvervet som direktør for s aps,
at han ikke har disponeret på selskabets vegne, og at han ikke har underskrevet leasingaf-
talerne, der fremstår som underskrevet af ham, men at andre har misbrugt hans navn til
at disponere.
i forhold til xs tilsyneladende udrejse til tyrkiet senest 10. september 2013 og tilsynela-
dende tilbagekomst til danmark tidligst 15. februar 2014 gøres det gældende, at x ikke
behøver at have været fysisk tilstede i danmark for at have deltaget i ledelsen for s aps
og for at have foretaget/deltaget i forholdene, som er grundlaget for påstanden om kon-
kurskarantæne.
xs angivelige ansøgning om et job hos s aps som chauffør er ikke dokumenteret eller
sandsynliggjort.
det er ikke angivet, hvordan han var bekendt med en eventuel ledig stilling hos s aps, og
hvorfor han - med bopæl i århus-området - søgte job i københavnsområdet. kørekort som
buschauffør giver heller ikke i sig selv adgang til at køre en lastbil.
det er heller ikke oplyst, hvorfor den angivelige ansættelse som chauffør (idet den angive-
lige ansættelsessamtale må have fundet sted før 10. september 2013) skulle ske så lang tid
forud for den angivelige tiltrædelse af stillingen som chauffør (efter 15. februar 2014).
hvis s aps i sommeren/efteråret 2013 havde behov for en chauffør, må behovet antages
at have været aktuelt, således at en ny medarbejder skulle tiltræde hurtigst muligt.
xs angivelige deltagelse i en samtale om et job som chauffør hos s aps er ikke i overens-
stemmelse med, at s aps ikke var hverken indehaver eller bruger af lastbiler eller andre
biler. s aps var i sommeren/efteråret 2013 alene registreret som indehaver af én enkelt
bil, vw transporter, reg. nr. .. ….., som imidlertid var “overtaget” af p1 senest 1. juli
2013. uden biler giver det ikke mening at ansætte en chauffør.
det er ikke oplyst, hvorfor x angiveligt udleverede kopi af sit pas i stedet for en kopi at
kørekortet, som ville være mere relevant i forhold til en stilling som chauffør, og som in-
deholder de relevante oplysninger.
brugeraftalerne med brfkredit bank for henholdsvis p2 og x (bilag 46) er begge under-
skrevet af p2. begge aftaler er dateret 7. oktober 2013, efter xs tilsyneladende indtræden
som direktør for s aps, men før registreringen af hans tilsyneladende indtræden og p2s
                                                   - 17 -
     tilsyneladende udtræden som direktør. på tidspunktet for brugeraftalerne fremstod p2
     som direktør og tegningsberettiget for selskabet.
     den samtidige oprettelse af brugeraftale for p2 og x, og p2s underskrift på begge aftaler,
     indikerer en form for samarbejde mellem p2 og x.
     i forbindelse med brugeraftalen for x modtog brfkredit bank kopi af både pas og sund-
     hedskort (sygesikringsbevis) for x. det forekommer usandsynligt, at x skulle have udle-
     veret også sit sundhedskort med henblik på udarbejdelse at ansættelsesaftale.
     i sundhedskortet var xs adresse anført som … aarhus c. hans adresse var anført tilsva-
     rende i leasingkontrakten med firma1 underskrevet 14. januar 2014, uanset at hans
     adresse på tidspunktet for registrering af ham som direktør for s aps var en anden. det
     indikerer, at sundhedskortet også har været forevist eller anvendt i forbindelse med indgå-
     else af leasingkontrakten.
     i forbindelse med udlevering af en af de leasede biler blev passet også anvendt, i kombina-
     tion med en tilsyneladende fuldmagt fra x (i hans egenskab af direktør for s aps) til p8,
     således at denne kunne afhente bilen.
     kopien af passet anvendt overfor brfkredit bank er ikke helt identisk med kopien af pas-
     set anvendt i forbindelse med afhentning af den leasede bil. det indikerer, at der ikke er
     sket “genbrug” af en eventuel kopi af passet opnået i forbindelse med den angivelige an-
     sættelsessamtale, men at passet har været kopieret flere gange i forskellige sammenhænge.
     registreringen hos erhvervsstyrelsen af x som direktør for s aps skete digitalt (via web-
     reg) ved anvendelse af digital signatur, som kan henføres til x personligt. registreringen
     har forudsat ikke blot kendskab til xs cpr-nummer, men også kendskab til hans person-
     lige kode knyttet til den digitale signatur.
     anmeldelsen af x som direktør for s aps kan ikke være sket blot ved misbrug af oplys-
     ningerne indeholdt i hans pas, men er uden for enhver rimelig tvivl foretaget af ham selv.
     dermed er der heller ikke nogen rimelig tvivl om, at x har påtaget sig hvervet som direk-
     tør, og at han er ansvarlig for handlingerne, som udgør groft uforsvarlig forretningsførel-
     se. …”
sagsøgtes advokat har i sit påstandsdokument gjort gældende:
     ”… for at kunne pålægges konkurskarantæne skal kurator løfte bevisbyrden for, at
     x var bekendt med indtrædelsen som direktør, og i bekræftende fald, at x har hand-
     let groft uforsvarligt i forbindelse med sin ledelse af selskabet. enten ved det, at x
     har medvirket til at selskabet har besveget sine kreditorer, eller at selskabet groft
     har overtrådt lovgivningen.
     x gør gældende, at x ikke har påtaget sig hvervet som direktør i selskab 7 aps, og
     ikke har handlet i selskabets navn.
                                                     - 18 -
        x har dokumenteret, at x slet ikke var i danmark i den i øvrigt korte periode, hvor
        x var indsat som direktør i selskabet. x har været udsat for misbrug af sit pas, og
        har ingen kendskab haft til indtrædelsen.
        x gør desuden gældende, at x ikke har underskrevet de som bilag 33, 34 og 35
        fremlagte leasingaftaler, og dermed ikke har medvirket til at påføre leasinggiver et
        tab eller risiko for tab.
        xs underskrift er, som det fremgår af det fremlagte pas, let at forfalske. der er
        imidlertid en ikke uvæsentlig forskel på hvordan x i realiteten underskriver, og den
        underskrift, der fremgår af leasingaftalerne.
        x sætter komma mellem sit for- og efternavn.
        konkursboet må derfor erstatningsretligt henholde sig til vitterlighedsvidnerne, p5
        og p6, der falsk har underskrevet til vitterlighed.
        x gør på denne baggrund gældende, at betingelserne for at pålægge x konkurska-
        rantæne, jf. konkurslovens § 157, ikke er opfyldt. …
        uanset registreringsforholdene, så har x ikke de facto ”deltaget” i ledelsen.
        af lovbemærkningerne til konkurskarantæne fremgår følgende:
        “deltagelse i ledelsen al skyldnerens virksomhed omfatter for det første den, der i
        erhvervsstyrelsens it-system har været registreret som direktør, medlem af besty-
        relsen eller tilsynsrådet. dette gælder uanset om den pågældende faktisk har vare-
        taget hverv som direktør, bestyrelsesmedlem eller tilsynsrådsmedlem i den relevan-
        te periode, eller om den pågældende f.eks. har været ”stråmand“, således at ledelsen
        reelt er blevet udøvet af en anden person.”
        det må imidlertid være et absolut minimumskrav, at den pågældende har givet
        samtykke til, eller i det mindste været bekendt med, sin rolle som direktør, tilsyns-
        rådsmedlem eller “stråmand”.
        endelig gøres det gældende, at sø- og handelsretten skal se bort fra den som bilag
        34 den 14. januar 20141 underskrevne leasingaftale, da den under alle omstændig-
        heder er underskrevet da x var udtrådt af selskabets ledelse, og x ikke var teg-
        ningsberettiget.
        risikoen for, at aftaledokumentet er underskrevet af rette person er lige så høj grad
        leasinggivers som leasingtagers, og x bør ikke påføres et retstab i den forbindelse.
        selskab 7s bilag 48 og 49 dokumenterer ikke andet end, at nogen har bestilt en
        medarbejder signatur i xs navn, og herefter anvendt den til at foretage registrerin-
        ger.
1
  rettelig 12. december 2013
                                                  - 19 -
      x har således heller ikke behøvet at udlevere en kode til virksomheden. koden er op-
      rettet af gerningsmændene.
      selskab 7 har haft til hensigt at misbruge xs identitet, og derfor har det ingen rele-
      vans, hvor mange biler virksomheden havde på tidspunktet for ansættelsesaftalen.
      det bestyrkes blot af sagens bilag 45, der er underskrevet af en anden person end
      x. …”
sø- og handelsretten skal udtale:
sø- og handelsretten lægger på baggrund af oplysningerne fra erhvervsstyrelsen til grund,
at x alene har været registreret i selskabets ledelse i perioden fra den 1. oktober til den 1. no-
vember 2013, og at registreringen heraf først fandt sted den 31. oktober 2013.
efter bevisførelsen findes det ikke – på baggrund af oplysningerne fra webreg (bilag 49) og
herunder navnlig når henses til, at selskabet selskab8 var angivet som mailadresse sammen-
holdt med, at xs adresse var angivet med en c/o adresse i valby og ikke hans egen adresse i
århus – tilstrækkelig godtgjort, at han selv har ladet sig registrere som administrerende di-
rektør i selskabet.
efter den af x afgivne forklaring lægger retten derimod til grund, at han, der har bopæl i år-
hus – efter et overfald – havde været uden beskæftigelse i en længere periode, og at han efter
anbefaling fra en bekendt søgte arbejde i københavn hos s aps.
retten lægger dernæst til grund, at han under en jobsamtale i august 2013, og inden han fik
tilsagn om ansættelse udleverede kopi af sit pas, sygesikringskort og kørekort til selskabet,
hvorefter han tog på en længere udlandsrejse til tyrkiet, som han i øvrigt ikke havde nogen
tilknytning til.
retten lægger endvidere til grund, at der under hans rejse til tyrkiet er underskrevet en
række dokumenter, der er forsynet med hans navn skrevet med blokbogstaver.
                                               - 20 -
det fremgår af hans pas, der er udstedt den 6. august 2013, at dette er forsynet med hans un-
derskrift, der ligeledes er skrevet med blokbogstaver, og at der mellem hans for og efternavn
er indføjet et komma.
en sammenligning mellem hans pas og de øvrige underskrevne dokumenter viser en række
forskelle i udformning af navnet, idet der ikke i de øvrige dokumenter er indsat komma mel-
lem hans for- og efternavn, ligesom en række af de benyttede bogstaver i fornavnet ikke er
helt identiske, hvilket navnlig gælder det anvendte ”*” og i visse tilfælde størrelsen på det
anvendte ”*”.
i mangel af en sagkyndig erklæring om, hvorvidt underskrifterne på leasingaftaler mv. kan
hidrøre fra x – og uanset at det forekommer mindre sandsynligt, at x uden et endeligt til-
sagn om fastansættelse helt ukritisk og betingelsesløst har udleveret kopi af en række per-
sonlige dokumenter til selskabet og herefter er taget på en længere udenlandsrejse på et
tidspunkt, hvor han var endog meget aktiv jobsøgende – finder retten det ikke fuldt tilstræk-
kelig godtgjort, at han har optrådt på selskabets vegne eller i øvrigt disponeret som stråmand
for selskabet, og herunder underskrevet leasingaftaler mv., ligesom det på den baggrund
heller ikke findes tilstrækkelig godtgjort, at registreringen som direktør hos erhvervsstyrel-
sen er sket med hans forudgående samtykke eller viden.
herefter finder sø- og handelsretten ikke grundlag for at pålægge x konkurskarantæne,
hvorfor han frifindes herfor.
                                      derfor bestemmes:
x frifindes.
statskassen betaler sagens omkostninger med 80.000 kr.
                                     torben kuld hansen
                   - 21 -
                 (sign.)
              ___ ___ ___
     udskriftens rigtighed bekræftes
sø- og handelsretten, den 25. marts 2015
